cyanic-selkie/wikianc huggingface dataset:
Kortøret hund
Utbredelse og habitat
Kortøret hund finnes i det nordlige Sør-Amerika, øst for Andes i Colombia, Ecuador og Peru, og sør for Amazonas i Brasil.
Kortøret hund trives trolig best i tett tropisk regnskog og i nær tilknytning til vann, noe også både pelsen til dyret og funn som er gjort bekrefter.
Atferd
Svært lite er kjent om atferden og matvanene til dette lille rovdyret. Lokalbefolkningen i området hevder at den er solitær utenom paringstiden. Man vet ikke med sikkerhet om den er nattaktiv eller døgnaktiv. Den sies å være lærenem og føyelig, og skal ikke være aggressiv overfor mennesker. En stude som omhandlet tre huler der tispa hadde kull viste at det bare var to valper i hver, noe som indikerer at kullene er små. Man antar også at tispa normalt føder valpene i den tørreste årstiden, men det eksisterer ikke dokumentert informasjon som omhandler reproduksjonen til denne arten per dags dato (2006).
Kortørehunden er en kjøtteter som for det meste spiser fisk, insekter og små pattedyr, men som også sper på dietten med krabber, fugl, frosk, reptiler og frukt når anledningen byr seg. En undersøkele i Cocha Cashu viste at 28% av dietten var fisk, mens insekter utgjorde 17% og pattedyr 13%.
Ardrossan
Ardrossan (skotsk-gælisk: Aird Rosain, «odden til liten forberg» ) er en by (town) ved kysten av regionen North Ayrshire i Skottland. Ardrossan ligger på østkysten av Skottland ved Firth of Clyde, mellom Largs og Irvine. Den utgjør deler av en byområde med Saltcoats og Stevenston kjent som Three Towns («de tre byer»). Det går ferge fra Ardrossan til Brodick på øya Arran. I henhold til beregninger av folketallet for 2020 har byen 10 500 innbyggere.
Historie
Ardrossans røtter kan spores til byggingen av festningen Ardrossan Castle, antatt rundt 1140, av Simon de Morville. Festningen og eiendommen gikk over til Barclay-familien (også kjent som Craig) og gjennom påfølgende arvinger frem til 1300-tallet da det gikk over til Eglinton-familien ved døden til Godfrey Barclay de Ardrossan, som døde uten arving. Den ble ødelagt under den skotske uavhengighetskrig på 1300-tallet, men oppbygd under 1400-tallet før den senere falt i ruiner.
Det ble sagt om Fergus Barclay, baron av Ardrossan, at han var i forbund med djevelen. I en av hans påståtte omganger med djevelen fikk han djevelen til å lage tau av sand; etter å ha unnlatt å gjøre det, sparket djevelen til festningen med hoven i frustrasjon og etterlot et hovavtrykk, et petrosomatoglyff.
Festningen ble stående fram til 1648, da Oliver Cromwells tropper fikk det ødelagt, og tok med seg mye av murverket til Ayr for å bygge festningen ved Montgomerieston.
I 1759 opprettet den 10. jarlen av Eglinton ved Ardrossan en flokk av en eldgammel rase av storfe, kalt for White eller Chillingham, sannsynligvis ved å bruke dyr fra Cadzow-flokken i South Lanarkshire. Tallene sank og i 1820 ble de gjenværende dyrene spredt. Alle dyrene i flokken var hornløse.
Ardrossan utviklet seg på 1700- og 1800-tallet takket være sin beliggenhet ved kysten. Eksport av kull og råjern til Europa og Nord-Amerika var hovedhandelen fra byens havn, som ble et senter for skipsbygging. Fiskefartøy og små lastebåter var bærebjelken i verftet fram til 1950-tallet, da verftet opphørte som følge av utenlandsk konkurranse. Et mindre verft, McCrindle's, drev frem til 1980-tallet før det opphørte.
Den ambisiøse planen til Hugh Montgomerie, 12. jarl av Eglinton, for en kanalforbindelse til Glasgow ble aldri realisert. Han hadde også visjon om en by med brede gater og gode hus, og bygge en havn og kanal til Glasgow, og da han døde i 1819 hadde arbeidet vært i gang i 13 år uten å være fullført. Arbeidet med havnen ble til sist fullført i 1864.
Mellom 1841 og 1848 var Ardrossan en del av jernbanen West Coast Main Line. Den raskeste ruten fra London til Glasgow var med tog til Fleetwood, og deretter med pakkebåt til Ardrossan. Etter 1848 kunne hele reisen foretas med jernbane, og unngå Ardrossan. Koblingen til Man fungerer ikke lenger, etter å ha blitt flyttet til Stranraer inntil alle skotske tjenester ble avsluttet. Shell-Mex drev et oljeraffineri på vegne av Air Ministry, fra en fabrikk for flydrivstoff fra andre verdenskrig, og havnen ble utvidet for at selskapets tankskip kunne legge til kai.
Havnen har blitt ombygd til en marina, og passasjer- og kjøretøyfergen til Brodick drives av Caledonian MacBrayne.
Ardrossan ble en burgh i 1846, med en prost, sorenskrivere og kommisjonærer. Etter andre verdenskrig var posisjonen som burgh basert i Ardrossan Civic Centre. Dens burgh-status gikk tapt i 1974 ved dannelsen av Strathclyde Regional Council, da det kom under distriktet Cunninghame, men er er nå en del av North Ayrshire, opprettet som en enhetlig myndighet i 1996.
I 1921 var Ardossan det europeiske stedet for det første vellykkede mottaket av mellombølgeradiosignaler fra Nord-Amerika. Ved å bruke en bølgelengde på rundt 230 til 235 meter (en frekvens nær 1,3 megahertz) sendte en amatørradiogruppe i Connecticut morsekodesignaler til en stasjon satt opp i et telt.
Energi
Ardrossan ligger i nærheten av to kjernekraftverk: Hunterston A, 360 MW og Hunterston B, 1215 MW.
Ardrossans vindpark er på 24 MW og ble åpnet i 2004.
McIntosh gasskraftverk
McIntosh gasskraftverk er et varmekraftverk i Washington County, i delstaten Alabama i det sørlige USA. Anlegget har en installert produksjonskapasitet på 325 MW fordelt på 3 like store turbiner med effekt på 110–120 MW hver, avhengig av sesong. Operatør er energiselskapet PowerSouth Energy Cooperative.
Det stod ferdig utbygd i 1991, og utvidet i 1998. Brenselkilden er hovedsakelig naturgass.
Temuri Ketsbaia
Temuri «Temur» Ketsbaia (georgisk: თემურ ქეცბაია) (født 18. mars 1968 i Gali) er en georgisk fotballmanager og tidligere spiller. Som spiller representerte han og spilte for Dinamo Tbilisi, Anorthosis Famagusta, AEK Athen, Newcastle United, Wolverhampton Wanderers og Dundee.
Ketsbaia blir sett på som en veldig viktig bidragsyter for Anorthosis Famagustas suksess sent på 2000-tallet da han var manager i klubben og er stadig et ikon i den kypriotiske klubben. I 2010 fredet Anorthosis drakten Ketsbaia spilte med da han var aktiv i klubben, som en anerkjennelse for jobben han hadde gjort for dem.
Spillerkarriere
Ketsbaia ble født i Gali, Georgia SSR, og startet karrieren hos det lille georgiske laget Dinamo Sukhumi før han meldte overgang til landets største klubb, Dinamo Tbilisi. Hans gode prestasjoner i Dinamo Tbilisi førte ham til den kypriotiske klubben Anorthosis Famagusta i 1992 og videre til Hellas og AEK Athen, hvor han vant den greske cupen med klubben.
Som bosman-spiller ble Ketsbaia hentet gratis av Newcastle United sommeren 1997. Han ble en favoritt blant supporterne, ikke bare for prestasjonene på banen, men også for hans merkelige målfeiringer, som da han, etter å ha scoret mot Bolton Wanderers, feiret med å sparke til reklameskilt som stod langs banen.
Rett etter Ketsbaias ankomst i 1997 scoret han i ekstraomgangene mot Kroatia Zagreb og sikret Newcastle en plass i UEFA Champions League for første gang i klubbens historie.
Mens han var i Newcastle deltok han i to FA-cup-finaler, i henholdsvis 1998 og 1999, mot Arsenal og Manchester United. Selv om Newcastle tapte begge finalene med 0–2, var disse kampene høydepunktene i Ketsbaias karriere. I begge finalene spilte Ketsbaia som spiss, ved siden av Alan Shearer.
Han forlot Newcastle til fordel for Wolverhampton Wanderers i 2000. Kun ett år senere, i 2001, tok han turen nordover til Dundee.
Managerkarriere
I 2002 dro han tilbake til Anorthosis Famagusta som spillende trener. Han ble spillende manager i 2004 og vant serien på første forsøk. I den påfølgende Champions League-kvalifiseringen overrasket laget hans med å slå ut tyrkiske Trabzonspor i andre kvalifiseringsrunde. Til tross for den europeiske suksessen, ble seriespillet en katastrofe for Anorthosis og endte til slutt på 4.-plass, en plassering som ikke ga dem muligheten til å spille i Europa påfølgende sesong.
I 2008 vant Anorthosis igjen serien, og skulle nok en gang ut i Champions League-kvalifisering. I den tredje og avgjørende kvalifiseringsrunden møtte de greske Olympiakos, som de slo ut med 3–1 sammenlagt. Dette var første gang i historien at en kypriotisk klubb hadde kvalifisert seg for gruppespillet i Champions League. De ble trukket til å møte Panathinaikos, Inter og Werder Bremen i gruppespillet. Anorthosis kjempet hardt og klarte nesten å sjokkere hele fotball-Europa, men ble nektet avansement med tap for Panathinaikos i siste kamp. Med seier ville de gått videre til neste runde, i stedet endte de sist i gruppen og fikk heller ikke delta i UEFA-cupen.
Arkeologiåret 1731
Arkeologiåret 1731 er en oversikt over blant annet utgravninger, fødte og avdøde personer med tilknytning til arkeologi i 1731.
Temuri Ketsbaia
Managerkarriere
Etter en sesong hvor Anorthosis hadde hevdet seg i Europa, trakk Ketsbaia seg fra stillingen som manger i april 2009. En måned senere ble han ansatt av laget han bare ni måneder tidligere hadde slått ut av Champions League, Olympiakos. Han signerte en treårsavtale og tok over etter Ernesto Valverde. Ketsbaias opphold i den greske storklubben ble kort, og allerede 15. september samme år trakk han seg etter at supporterne hadde vist sin misnøye med ham, selv om klubben ikke slapp inn et eneste mål under hans regime.
Ketsbaia gikk ikke uten jobb lenge, og allerede i november 2009 ble han ansatt som landslagssjef for, landet han representerte 49 ganger som spiller. I hans trenerdebut vant Georgia 2–1 mot i en vennskapskamp.
Sveriges advokatsamfund
Sveriges advokatsamfund er en svensk privatrettslig sammenslutning som har tildelt fått visse myndighetsoppgaver av staten.
Advokatsamfundet ble grunnlagt i 1887 og fikk offisiell status da den nye rettergangslovgivningen trådte i kraft i 1948. Organisasjonen har i dag (2007) mer enn 4400 medlemmer. Antallet medlemmer har økt kraftig de siste 20 årene; i 1980 hadde organisasjonen 2000 medlemmer.
Advokatsamfundet har til oppgave å etterforske slik at advokater følger organisasjonens etiske rammer og kan foreta ulika disiplinærtiltak mot advokater som ikke gjør dette, eksempelvis frata dem advokattittelen eller gi dem en skriftlig irettesettelse.
Radiografi
Radiografi er læren om å avbilde menneskets anatomi og fysiologi. En radiograf er en person som utøver faget radiografi. Radiografen tar bilder ved hjelp av røntgen, isotoper, ultralyd eller Magnetresonanstomografi (populært kalt MR). Bildene som blir tatt brukes av radiologer ( legespesialist i radiologi) til å stille diagnose og vurdere behandlingsmåte. I økende grad benyttes også spesialutdannede radiografer (beskrivende radiografer) til tolkning av i hovedsak skjelettradiologiske bilder.
Autorisasjon
I Norge er det Statens autorisasjonskontor for helsepersonell som utsteder autorisasjon for radiografer, lege og annet helsepersonell. Radiografer må kunne dokumentere sin offentlige godkjenning som helsepersonell for å kunne jobbe i Norge. Radiografer er underlagt helsepersonelloven.
For radiografer er det to normalsituasjoner for søknad om lisens eller autorisasjon:
Utdannelse
I Norge tilbys utdannelse innen radiografi ved Høgskolen i Oslo og Akershus, NTNU, Høgskolen i Bergen, Høgskolen i Sørøst-Norge og Universitetet i Tromsø. Utdannelsen er normert på 3 år, og fører frem til den akademiske graden Bachelor i radiografi.
Opptakskravet er generell studiekompetanse. Utdanningen inneholder både teori og praksis. Fag som fysikk, anatomi og generelle helsefag er viktige basisfag i utdannelsen. Videre er naturvitenskapelige emner, radiografisk bildefremstilling og behandling viktige fag.
Historisk utvikling
Grunnlaget for det som senere skulle bli radiografyrket ble lagt 8. november 1895 da Wilhelm Conrad Röntgen oppdaget strålene som senere fikk hans navn. Denne oppdagelsen gjorde det usynlige synlig ved blant annet å åpne for tilgang til menneskekroppens indre uten å måtte gå veien om kirurgiske inngrep eller obduksjon.
Radiografien ble i denne tidlige fase sett på som den tekniske utøvelsen av radiologien, og ble den første tiden utført av ufaglært hjelpepersonell.
Utviklingen av apparaturen medførte økning i anvendelighet og arbeidsmengde, og det ble behov for spesialister. På denne tiden ble mange av oppgavene overtatt av sykepleiere, og røntgensykepleie ble etter hvert en spesialitet innen sykepleiefaget. Utviklingen innen teknologi, farmasi og medisin medførte et ytterligere behov for kvalifisert personell til røntgenavdelingene. Den første utdanning av radiografer i Norge ble opprettet i Oslo i 1969 på Oslo Kommunale Røntgenografskole. Her i landet ble yrkestittelen røntgenograf i 1974 erstattet med betegnelsen radiograf og innbefattet i den offentlige godkjenningsordningen for helsepersonell.
Radiografifaget omfatter kunnskap om medisinsk diagnostisk utredning og behandling som baserer seg på bildediagnostisk utstyr (intervensjons- radiologi), samt kunnskap om strålebehandling og nukleærmedisinsk undersøkelse og behandling.
Høyt kunnskapsnivå innen medisinsk bruk av stråler og strålevern er en forutsetning. Radiografifaget omfatter også kunnskap om omsorg, både som et verdiforankret, teoretisk og praktisk, ferdighetsmessig begrep.
Karrieremuligheter
Radiografutdanningen er svært variert, noe som er helt nødvendig siden radiografifaget er svært mangfoldig og i stadig utvikling. Radiografer er da også å finne i et bredt spekter av stillinger, og de innehar mange steder ledende posisjoner med personal- og/eller faglig ansvar. De aller fleste radiografer jobber på sykehus og andre helseinstitusjoner i radiologiske- og nukleærmedisinske avdelinger, bildediagnostiske sentre eller stråleterapiavdelinger. Det finnes også stillinger for radiografer i utdanningsinstitusjoner og i utstyrs- og legemiddelindustrien.
Professionshøjskolen Metropol i København tilbyr den nye videreutdanningen; Beskrivende Radiograf. Fra høsten 2016 tilbys også tilsvarende videreutdanning ved Høyskolen i Oslo og Akershus, Høyskolen i Sørøst-Norge og NTNU. Radiografisk bildeforståelse og tolking av skjelettbilder, er utviklet på bakgrunn av et økende samfunnsmessig og politisk behov for høy kvalitet i det offentlige sykehussystem. Samtidig er det et kraftigt behov for å imøtekomme krav om hurtig diagnostisering og behandling.
Videreutdanningen kvalifiserer radiografer til å kunne vurdere og diagnostisere undersøkelser av det appendikulære og det aksiale skjelettet, på en bred vifte av sykdommer og pasientgrupper, herunder også barn. Videreutdanningen tar 1½ år.
Radiografer kan også ta videre utdanning innen ultralyd, og det er vanlig å kalle denne gruppen for sonografer. Ved Høyskolen på Gjøvik er det utdannet ett kull sonografer som et prøveprosjekt, og NTNU tilbyr organspesifikke studier. Fullverdig sonografutdanning tilbys blant annet i Danmark og i England.
Spesialiteter
Radiografifaget er vidtfavnende og spesialisert. Ikke alle radiografer blir spesialisert, men det blir mer vanlig. I Norge anerkjennes følgende spesialiteter
Hof kirke
Hof kirke kan sikte til:
Sør-Afrikas statsminister
Sør-Afrikas statsminister var regjeringssjef i Sør-Afrika mellom 1910 og 1984.
Den sørafrikanske monarken var statsoverhode frem til 1961, da den ikke utøvende statspresidenten i Sør-Afrika overtok rollen etter at Sør–Afrika trakk seg ut av Samveldet av nasjoner og etableringen av en republikk etter en folkeavstemning i 1960.
Mandal kirke
Mandal kirke er en trekirke i Mandal i Lindesnes kommune i Agder. Den er Norges største trekirke, har 1 800 sitteplasser og er et av de største trebyggene i Norge. Kirken ble bygget etter bybrannen i 1810, og offisielt åpnet i 1821. Før brannen stod en middelaldersk steinkirke på det gamle torget nede i byen. Dette var tidligere byens sentrum.
Byggestil
Mandal kirke er bygget i empire som legger vekt på renhet og enkelhet med forbilde i gammel gresk og romersk arkitektur. Den er Norges største trekirke og det første store monumentalbygg som ble reist etter unionsoppløsningen med Danmark. Konstruksjonen er bindingsverk og tegl kledd med liggende panel og regnes som. Dimensjonene på treverket er usedvanlig store og arbeidet er håndverksmessig godt utført. På grunn av kirkens byggestil er det få utsmykninger i kirkerommet.
Orgel
Orgelet er i dag en sjelden representant for sin tidsepoke. Faktisk blir ikke pneumatiske orgel som dette laget lenger, siden de trenger svært mye vedlikehold. Dette ble installert i 1923. Det er bygget av Oscar Walcker i firmaet W. Sauer, Frankfurt an der Oder. At det er pneumatisk betyr at orgelet drives med lufttilstrømming (til forskjell fra mekanisk og elektronisk drivverk). Orgelet har 1500 piper fordelt på 32 stemmer.
Forfall og behov for restaurering
I 2014 fant man ut at kirken hadde omfattende angrep av hussopp og råte i bærende konstruksjoner. Reparasjonskostnadene ble stipulert til 300-400.000 kroner. Den omfattende restaureringen av den gamle trekirken begynte sommer 2015. Høsten 2021 ble kirketårnet renovert.
Arkivakademiet
Arkivakademiet tilbyr deltids høgskolestudier i arkivfag. Akademiet var organisert som en stiftelse opprettet av Norsk Arkivråd og Riksarkivaren i 1992, og hadde sine kontorer og undervisning i Riksarkivets lokaler i Oslo. Fra 2013 overtok Høgskolen i Oslo og Akershus undervisningen.
Arkivakademiet tilbyr undervisning for personer som til daglig arbeider med arkivdanning, og hovedfokus i studiet er ulike sider av arkivdanningsprosessen. Riksarkivaren har det faglige ansvaret for utdanningen. Akademiet tilbyr to studier: Grunnenhet i arkivfag (30 studiepoeng) og Spesialenhet i elektronisk arkiv (15 studiepoeng); begge er godkjent som høgskoleutdanning av NOKUT.
Vannpolo under Sommer-OL 1952
Vannpolo under Sommer-OL 1952. Vannpolo var med for ellevte gang på det olympiske programmet 1952 i Helsingfors. Ungarn vant finalegruppen foran Jugoslavia og ble olympisk mester i vannpolo.
Korrosjon
Korrosjon er det generelle navnet på fenomenet oksidasjon av metaller, og kan oppstå på metallene når de kommer i kontakt med vann. Verbet som er avledet fra substantivet korrosjon heter å korrodere.
Vi kunne si at korrosjon er det samme som rust eller irr, var det ikke for at disse to alminnelige norske ordene er reservert for metallene jern og kobber. Når jern korroderer, sier vi at jernet ruster. Når kobber korroderer, sier vi at det irrer.
Korrosjon er et enormt problem blant annet i offshoreindustrien, og store pengesummer blir hvert år satt av til inspeksjoner og utbedringer som følge av korrosjon. Ettersom metaller alltid søker tilbake til en lavere energitilstand, vil korrosjonsproduktet være er en blanding av oksider og salter av originalmetallet.
Korrosjonstyper
Det er flere forskjellige korrosjonstyper som kan oppstå, noen av dem er:
Oksidet legger seg oppå som et belegg. Innsiden blir da spart, og et skall av oksider blir dannet.
Uniform eller jevn korrosjon
Er den vanligste typen korrosjon og gir en jevn korrosjon over hele metallet. Denne typen er også relativ lett å måle. Materialer som er utsatte for denne korrosjonsformen har i tillegg til å være relativt homogene, en tendens til å ikke kunne lage en overflatefilm i det aktuelle miljøet.
Dette resulterer i at det er denne typen korrosjon som gir størst reduksjon i vekt. Men den er likevel ikke å oppfatte som en av de farligste formene. Dette fordi tykkelsesreduksjonen relativt lett ved enkle forsøk kan fastlegges. Det er ofte tilgjengelige vernetiltak som effektivt reduserer korrosjonshastigheten til et akseptabelt nivå.
Erosjonskorrosjon
Erosjonskorrosjon oppstår som regel når det oppstår bevegelse mellom metall og korrosjons-mediet. I ekstreme tilfeller kan for eksempel faste bestanddeler i en væske rive ut partikler fra selve metallet og gi plastisk deformasjon på metalloverflata, og metallet kan da bli enda mer aktivt. Resultatet er ofte grøfter eller groper med et mønster bestemt av strømretningen og lokale strømningsforhold. Spesielt utsatt for denne typen korrosjon er rør, pumper, dyser, ventiler osv.
Punktkorrosjon
Opptrer ofte som små hull i en ellers uskadet overflate. Grunn til at punktkorrosjon oppstår er ofte en nedbrytning av beskyttelsesfilmen til metalloverflaten. Er ofte vanskelig å oppdage og kan da gjøre store skader.
Spaltekorrosjon
Spaltekorrosjon oppstår i rustbestandig stål i trange spalter hvor det ikke er tilgang på oksygen. Mangelen på oksygen fører til at det rustbestandige stålet ikke får bygget opp oksidhinnen og dermed korroderer.
Interkrystallinsk korrosjon
Interkrystallinsk korrosjon er lokalisert angrep på eller ved korngrensene med relativt lite angrep på overflata ellers. Dette er en særs farlig fordi sammenhengen mellom korna kan bli så dårlig at strekkrefter ikke kan overføres, materialets seighet blir sterkt nedsatt på et relativt tidlig tidspunkt, og brudd kan oppstå uten forvarsel.
Selektiv korrosjon
Selektiv korrosjon oppstår i legeringer der metallene har ulik edelhet. Det fører til at det minst edle metallet tæres ut. Man får da et porøst material med liten styrke og svært dårlig duktilitet.
Spenningskorrosjon
Spenningskorrosjon blir definert som sprekkdannelser som følge av statiske strekkspenninger og korrosjon. Strekkspenningene kan ofte skyldes ytre belastning, sentrifugalkrefter eller temperaturvariasjoner. Men kan også oppstå som følge av indre spenninger som kan skrive seg fra kaldbearbeiding, sveising eller varmebehandling.
Våtkorrosjon
For våtkorrosjon er metallet i et væskemiljø, hvor ioner lett kan ledes til og fra overflaten til metallet. Korrosjonshastigheten er som regel mye høyere ved våtkorrosjon.
Motvirke korrosjon
De viktigste metodene for å motvirke korrosjon er:
Motstandsdyktighet
De metallene som er mest motstandsdyktige mot korrosjon er titan og gull. Titan kan sammenlignes med det beste rustfri stål, mens gull ikke blir påvirket av luft, vann eller syrer – med unntak av fritt klor. Videre blir det blant annet i offshoreindustrien benyttet en del rustfritt stål, som for eksempel 316-stål, 6 Mo-stål og 25 Krom-stål, men disse er ikke like motstandsdyktige som titan på alle områder.
Hvorfor korrosjon er farlig
Korrosjon fører til at metaller mister sin hardhet og duktilitet (flytespenning). Videre kan stor korrosjon føre til sprekker og store groper, noe som naturlig nok kan føre til brudd i metaller og strukturer.
Mario Cipollini
Mario Cipollini (født 22. mars 1967) er en italiensk tidligere syklist.
Han ble regnet som den beste sprinteren i 1990-årene. Den eksentriske mediestjernen, som gjerne omtalte seg selv som «Il Re Leone» (Løvenes konge), var prototypen på en ren sprinter. Praktisk talt samtlige seire var fra massespurter etter flate etapper. Svært mange av Cipollinis triumfer skriver seg fra de store etapperittene.
Karriere
Cipollini kom for alvor i rampelyset i 1989, da han vant sin første etappeseier under Giro d'Italia. Siden den gang vant Cipollini hvert år (med unntak av 1993 og 1994) ytterligere etappeseire, inntil han i 2003 med sin 42. seier overtok den gamle rekorden til Alfredo Binda. I tillegg vant han tre ganger poengkonkurransen i Giro d'Italia.
Cipollini var også fremgangsrik i Tour de France, der han vant 12 etapper mellom 1993 og 1999. I 1999 vant han fire etapper på rad. Sitt beste år hadde «Super Mario» utvilsomt i 2002. 35 år gammel vant han bl.a. klassikeren Milano-Sanremo, seks etapper i Giro d'Italia, og om høsten vant han VM i landeveissykling.
Han la opp i april 2005, men gjorde et kort comeback i 2008-sesongen for Rock Racing under Tour of California.
Cipollini var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.
Cipollini ble i 2022 dømt til tre år i fengsel for å ha skadet og personforfulgt sin tidligere kone Sabrina Landucci.
Euschmidtiidae
Euschmidtiidae er en gruppe av rettvingene (Orthoptera) og tilhører en familiegruppe blant  gresshoppene.
Halde
Halde (nordsamisk: Háldi, muligens «verneånd») er to fjelltopper i Alta kommune, Finnmark:
Store-Halde har en høyde på 1 149 meter over havet og er det tredje høyeste fjellet i Finnmark av fjellene med primærfaktor på minst 50 meter. Fjellet er også det høyeste i kommunen.
Lille-Halde (Haldetoppen) har en høyde på 904 meter over havet. Her lå tidligere et nordlysobservatorium.
Historie
Et magnetisk-meteorologisk observatorium ble bygget på Halde 904 moh. etter initiativ av professor Kristian Birkeland som så for seg at nordlyset kunne ha innflytelse på været. I 1899 fikk han Stortingets godkjennelse til å bygge observatorier på Halde. To provisoriske bygninger ble satt opp på toppene de kalte Sukkertoppen og Talviktoppen. Birkeland overvintret selv på Halde vinteren 1899-1900. Sem Sæland som senere ble den første rektor på Norges tekniske høgskole i Trondheim, hadde ansvaret for observatoriet på Talviktoppen som ble oppgitt allerede etter den første sesongen. Birkelands avhandling om «Den norske aurora borealis ekspedisjonen 1899-1900» kom ut på fransk med et tittelblad prydet av en tegning av Halde og det rene norske flagget (uten unionsmerket) selv om det ble trykt i 1901.
Fra 1910 bevilget staten midler til fast drift. I sin søknad om bevilgning til foretaket understreket han at observatoriet ville bli en gullgruve for vitenskapelige oppdagelser som særlig kunne komme meteorologien til gode, «og således ved sine værforutsigelser få praktisk betydning for fiskerfolket nordpå». Forslaget ble støtte av en universitetskomite bestående av professorene Mohn, Schiøtz, Geelmuyden, Størmer og Bjerknes. I deres begrunnelse heter det: «På grunn av de sterke temperaturmotsetninger, især om vinteren, mellom det varme Golfstrømvann utenfor og den sibirske kulde inne på Finnmarksvidden, opptrer de bevegende krefter i atmosfæren med usedvanlig voldsomhet, og gjør Finnmark til et av de stormfulleste steder på jorden og derfor til et usedvanlig gunstig sted for studiet av dynamisk meteorologi»
Den tyske okkupasjonsmakten brente bygningen i 1944. Bare murene sto tilbake.
I 1974 fikk Alta besøk av Olaf Devik som hadde ansvaret for de meteorologiske observasjonene på Halde observatorium fra 1915-1918. Han foreslo restaurering av bygningene, og det var slik Alta historielag kom i gang med restaureringen av Halde. Alta kulturutvalg fikk midler til restaureringen av kommunen, og Norsk kulturråd bevilget 150 000 kr til restaureringen i 1982. Alta historielag hadde ansvaret for restaureringen frem til 1985. Da overtok Alta Museum det faglige arbeidet. Alta historielag har fått gullmedalje for innsatsen ved Halde-restaureringen fra «Den internasjonale organisasjon for geomagnetisme og aeronomi».
Aktiviteter
I dag er Halde-toppen et yndet utfartssted for ivrige turgåere, og hvert år arrangeres Halde-marsjen i august av Glød, første gang gjennomført i 1984. Drift av den øverste bygningen, Observatoriet, ble i 2017 overtatt av Alta og omegn turlag. Observatoriet driftes nå som en helårig ubetjent DNT-hytte med 6 soveplasser. DNTs standardnøkkel benyttes.
Monopis weaverella
Monopis weaverella er en liten sommerfugl som hører til familien ekte møll (Tineidae). Denne vanlige arten kan finnes i mange ulike miljøer, både uten- og innendørs. Larvene kan leve på ulike slags tørre, animalske materialer, blant annet fjær, huder og avfall av ulike slag.
Utseende
En liten til middelsstor (vingespenn 10-19 millimeter), mørkbrun møll. Antennene er trådformede og vel tre fjerdedeler så lange som forvingene. Hodet er kledt med brunoransje, hårlignende skjell. Forvingene er mørkbrune med en avlang, hvit flekk litt innefor midten og kremgule flekker rundt vingespissen, den største av dem ved bakkanten. Bakvingene er gråbrune.
Levevis
Denne møllens larver kan ete mange slags dødt, animalsk materiale, blant annet hår og fjær. Denne arten kan finnes i mange ulike miljøer, men synes å være særlig vanlig på heier og i fjellet. Den er blant annet funnet ved fjellrev-hi og gnager-bol.
Utbredelse
Den er utbredt i Europa østover til den europeiske delen av Russland. I Norge finnes den over hele landet.
BTEC Southaven gasskraftverk
BTEC Southaven gasskraftverk er et varmekraftverk i De Soto County, i delstaten Mississippi i det sørlige USA. Anlegget har en installert produksjonskapasitet på 336 MW fordelt på 4 like store turbiner med effekt på 75 – 86 MW hver, avhengig av sesong. Operatør er energiselskapet PowerSouth Energy Cooperative.
Det stod ferdig utbygd i 2002. Brenselkilden er hovedsakelig naturgass.
Bowling for Columbine
Bowling for Columbine er en amerikansk dokumentarfilm fra 2002 skrevet og regissert av Michael Moore. Filmskaperen forsøker å beskrive våpenkulturen i USA, samt finne årsaken til landets høye drapsrate med våpen. Den tar utgangspunkt i massakren på Columbine High School i 1999, men ser også på andre hendelser i nyere tid. Han forsøker også å peke på historiske årsaker til våpenkulturen. Dokumentaren er lagd i en humoristisk stil, men med en alvorlig undertone.
Filmen vant en Oscar i klassen beste dokumentarfilm og juryens spesialpris ved Filmfestivalen i Cannes.
Bowling for Columbine ble tidenes mest innbringende dokumentarfilm og slo dermed den 16-årige rekorden til Madonna: Truth or Dare fra 1991. Men allerede i 2004 slo han sin egen rekord med Fahrenheit 9/11, som til dags dato den mest innbringende dokumentarfilmen i USA.
Handling
Sentralt for filmens utgangspunkt er massakren på Columbine High School. Tidlig om morgenen tirsdag den 20. april 1999, i den stille og velstående forstaden Littleton utenfor Denver i Colorado, møtes de to skolekameratene Eric Harris og Dylan Klebold for å spille en omgang bowling før de skal på skolen. Etter å ha bowlet ankommer de skolen, tungt bevæpnet, og dreper 12 av sine medelever og en lærer, før de dreper seg selv.
Denne massakren danner utgangspunktet for filmen. Men Bowling for Columbine er ikke bare en film om Columbine, og hvorfor Eric og Dylan gjorde det de gjorde. Hvert år blir mer enn 11 000 mennesker drept med skytevåpen i USA – flere enn i noe annet land i verden (I Storbritannia ble det i 2001 begått 68 drap med skytevåpen, i Australia 65, i Tyskland 381, i Canada 165 og i Norge syv). Michael Moore forsøker å finne et svar på hvorfor.
Moore forsøker videre å peke på det han oppfatter som en våpenfiksert nasjon og prøver å tydeliggjøre det ved blant annet å sammenligne USA med andre land, slik som Canada. Han oppdager der at selv om canadierne virker å være like våpengale som amerikanere, så er ikke kanadierne i nærheten av å drepe hverandre like hyppig som amerikanere. Moore konkluderer med at drapsraten er langt lavere i grunnet at det kanadiske samfunnet har et sosialt sikkerhetsnett og mindre sosiale forskjeller enn det amerikanske. Han forsøker også å fremheve at Canada ikke har krigshissende politikere som ønsker å dra landet ut i krig. Og at canadiske nyhetsmedier ikke er like opptatt av å presentere seerne sine for sjokkerende voldsforbrytelser som de amerikanske.
Moore forsøker videre å vise at den intense frykten som han mener mange amerikanere føler er et større problem for det amerikanske samfunnet enn våpnene i seg selv. Det amerikanske samfunnet er nemlig, slik Moore beskriver det, grepet av en voldsom og irrasjonell frykt for ting det ikke er nødvendig å være redde for.
Han forsøker også å finne årsaken til den høye drapsraten i USA ved å kikke på landets historie, men konkluderer med at mange land med lav drapsrate har like blodig eller blodigere historie.
Filmens sluttfase inneholder et nærgående intervju med den kjente eks-skuespilleren Charlton Heston, som på det tidspunkt var leder av National Rifle Association.
Om filmen
Filmen ble meget godt mottatt av filmanmelderne og har oppnådd så mye som 95 % på Rotten Tomatoes. Den amerikanske filmkritikeren Roger Ebert beskrev den som «briljant» og gav den nest høyeste karakter.
Filmen ble den største kommersielle dokumentarfilm til da og innbrakte over $21 millioner på amerikanske kinoer alene og $58 millioner på verdensbasis.
I Norge
Filmen innbrakte nesten 5 millioner kroner på norske kinoer.
Dagbladets anmelder gav den terningkast fire og skrev følgende: «Selv om Bowling for Columbine av og til serverer for opplagte meninger, kan man ikke unngå å la seg fascinere av Moores tanker og funderinger. Og best av alt, de er ikke kjedelige å ta del i». VGs anmelder gav den terningkast fem og skrev blant annet: «I sum fremstår Bowling for Columbine som en sydende, medrivende flod av angrep, undring, påstander og spørsmål – med regissør Moore selv som godmodig og shabby utseende gjennomgangsfigur. Hvormed han pent plasserer seg på grasrotplanet – den lille manns inkarnerte utsending».
Andre anmeldere
Priser og nominasjoner
En oversikt over priser som filmen vant:
En oversikt over nominasjoner:
Crossroads gasskraftverk
Crossroads gasskraftverk er et varmekraftverk i Coahoma County, i delstaten Mississippi i det sørlige USA. Anlegget har en installert produksjonskapasitet på 308 MW fordelt på 4 like store turbiner med effekt på 77 MW hver. Operatør er energiselskapet til Clarksdale kommune.
Det stod ferdig utbygd i 2002. Brenselkilden er hovedsakelig naturgass.
Radioselskapet
RadioSelskapet er et norsk radio-talkshow som gikk på NRK Radio fra 2005 til 2013. Programmet var et aktuelt talkshow om politikk, utenriks, kultur og kuriosa, og ble ledet av Nina Stensrud Martin og Kristian Bendiksen. Det ble sendt på P2 og gikk alle hverdager. Programmet var rettet mot et yngre publikum en det som P2 normalt appellerte til.
Nina Stensrud Martin ble årets programleder under Prix radio 2008.
Programmet gikk første gang på lufta den 3. januar 2005. Siste sending gikk 11. oktober 2013.
Gubbängen tunnelbanestasjon
Gubbängen tunnelbanestasjon er en stasjon på Stockholms tunnelbane. Den ligger i bydelen Gubbängen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Hökarängen og Tallkrogen. Stasjonen ble tatt i bruk 1. oktober 1950, da strekningen Slussen – Hökarängen ble innviet.
Hökarängen tunnelbanestasjon
Stasjonen ligger utendørs ved Lingvägen, med inngang fra Örbyleden eller Lingvägen/Sirapsvägen.
Brynjulf Bull
Brynjulf Friis Bull (født 17. oktober 1906 i Oslo, død 18. juni 1993) var en norsk jurist, høyesterettsadvokat og politiker for Arbeiderpartiet.
Oppvekst og utdannelse
Brynjulf Bull ble født i Kristiania som en av flere sønner til forretningsmannen Trygve Bull og Sally, født Friis. En av brødrene hans var Trygve Bull. På farssiden tilhørte familien den trønderske slekten Bull. Etter skolegang på Fru Nielsens Latin- og realskole avla han examen artium ved Oslo katedralskole i 1925 og begynte deretter på jusstudier ved Universitetet i Oslo.
Som student ble han med i den kommunistiske akademikergruppen Mot Dag og organisasjonen Clarté som var mer internasjonalt orientert, men i Norge nært knyttet til Mot Dag. Han ble leder for Clarté i 1933. I 1935 var han leder for Det Norske Studentersamfund.
Han var interessert i skuespillerkunst og involverte seg både som skuespiller og som leder i Studentersamfundets Theater ved Det Norske Studentersamfund.
Han avla juridisk embetseksamen i 1930.
Karriere
I 1933 etablerte Bull sin egen advokatpraksis hvor han blant annet tok saker for fagbevegelsen og straffesaker. Under krigen ledet arbeidet for fagbevegelsen til at han ble arrestert av tyskerne og satt fengslet blant annet på Grini fra 1942 til 1944.
Han var statsadvokat for landssviksaker 1945–47.
Fra 1953 til 1963 var han leder i Arbeidsretten.
I 1966 var han sentral i løsningen av «teaterstreiken». Bull var pådriver for, og første styreleder i Oslo Konserthus. I Oslo er vestre del av Rådhusplassen oppkalt etter ham.
Familie
Bull var fra 1937 gift med Ruth Bernhardina Øgrim og er far til tidligere statssekretær Bernt Bull. Politikeren, forfatteren og skolemannen Trygve Bull var hans bror.
Johannes Kahrs
Johannes Kahrs (født 15. september 1963 i Bremen) er en tysk politiker (SPD).
Bakgrunn
Han kommer fra en politikerfamilie, og begge foreldrene var senatorer i bystaten Bremen. Faren Wolfgang Kahrs var justissenator og moren Bringfriede Kahrs var senator for utdannelse, vitenskap, kultur og sport.
Utdannelse og yrke
Han avtjente verneplikten som offiserskadett, og studerte så jus. I studietiden i Hamburg var han medlem av Wingolfsbund. Han var leder for denne kristelige studentforeningen på føderalt nivå fra 1990 til 1992. Etter første juridiske statseksamen arbeidet han for Siedlungs-Aktiengesellschaft Altona.
Kahrs er også offentlig profilert som åpen homofil.
Parti
Kahrs ble medlem av SPD i 1982, og regnes til den moderate fløyen i partiet.
Parlamentsmedlem
Som forsvarspolitiker har Kahrs spesielt holdt frem Gustav Noske som et av sine politiske forbilder.
Samfunnsengasjement
Kahrs er medlem av presidiet i Förderkreis Deutsches Heer og Deutsches Gesellschaft für Wehrtechnik. Han er kasserer i Deutsche Atlantische Gesellschaft.
Kran
Kran har flere betydninger:
Niels Juels gate (Oslo)
Niels Juels gate (1A–51, 2–70B) er en gate på Frogner i Oslo. Den går fra Svoldergata og krysser Drammensveien ved Olaf Bulls plass på Skillebekk. Videre krysses blant annet Bygdøy allé, Frognerveien, Colbjørnsens gate og Gyldenløves gate før gaten ender i Briskebyveien. Gaten fikk navn i 1879 etter sjøhelt og admiral Niels Juel (1629–97).
Opprinnelig gikk Niels Juels gate fra Skarpsnogata, som gikk parallelt med jernbanesporet langs Frognerkilens daværende strandlinje. Skarpsnogata startet ved Framnesveien og var planlagt ført frem til Hafrsfjordgata, men slik ble det ikke. I dag strekker den seg over kun ett kvartal mellom Leiv Eirikssons gate og Bjørn Farmanns gate.
Skillebekk
Arkitektonisk kan Niels Juels gate grovt sett deles i tre. Bebyggelsen ved Skillebekk (nedenfor Drammensveien) er for det meste fra 1890-årene og utgjør et relativt helhetlig bygningsmiljø tegnet av arkitekter som Carl Aaman, Frithjof Aslesen, Henrik Nissen, Ivar Cock og Marius Finstad Leyell. Bygningene har typisk en blanding av pusset og upusset tegl, og de fleste har brukne hjørner. Stilen er for det meste nyrenessanse, med enkelte innslag av nybarokk. Bygningene ble til dels sterkt skadet ved Filipstadulykken i 1943, og det var nødvendig med omfattende restaurering i etterkant.
Drammensveien til Bygdøy allé
Gateløpet mellom Drammensveien og Bygdøy allé har ikke noe enhetlig stiluttrykk. Bygningene spenner over et tidsrom på mange tiår og har betydelige individuelle forskjeller, fra klassiske 1890-tallsbygårder på vestsiden nær Bygdøy allé (med adresse knyttet til nabogatene) til funkisblokker og trehus. Mellom Indias ambassade (nr. 30) og Mogens Thorsens gate er et parallelt gateløp og en ekstra husrekke. Dette går over et høydedrag som i sin tid tilhørte Dedekams løkke, og på toppen tronet Villa Fjeldstuen.
Bygdøy allé til Briskebyveien
Nord for Bygdøy allé er vi tilbake til siste halvdel av 1890-tallet og bygårder utført av arkitekter som Carl Michalsen (nr. 25, 31, 38, 44), Ludwig Zapffe (nr. 33), Carl Konopka (nr. 35, 37, 39, 41) og Nestor Thomassen (nr. 46 og 48). Dessuten ligger et par skoler på nordsiden av veien. I enden av gaten mot Briskebyveien og med innganger også rundt hjørnene er nr. 51 (Urania-gården) og 70. Enkelte gårder innimellom er av nyere dato og med stilpreg deretter.
Svampebob Firkant (figur)
Svampebob Firkant er hovedfiguren i animasjonsserien med samme navn, som først ble sendt 1. mai 1999 på Nickelodeon. Figuren ble designet av marinbiologen og animatøren Stephen Hillenburg, og stemmen blir gitt av Tom Kenny.
Opptreden
Svampebob Firkant er en porøs sjøsvamp med øyne, en munn med fremtredende fortenner og smilehull, armer, føtter og hender. Han likner mer på en kjøkkensvamp enn en sjøsvamp; dette for å fremheve bildet av en «ren» nerd. Svampebob kan forvandles til andre former etter ønske, og han kan sette på plass biter som ramler av ham. Armene hans kan variere i lengde og form etter ønske og kan trekkes inn.
Svampebob går vanligvis i hvit skjorte, slips og brune bukser selv om han har blitt sett naken (eller i undertøyet). Som en del av antrekket er skoene hans skinnende svarte, med en sfærisk bul frempå (selv om det fortsatt er en del av den egentlige skoen, til forskjell fra ballene på klovnesko). Han bruker vanligvis et par hvite underbukser under buksene, selv om han er blitt observert med blå, grønne og røde underbukser (ikke desto mindre alle samtidig) og til og med rosa for å hedre hans beste venn, Patrick. Om natten bruker han noen ganger en grønn badekåpe, men går for det meste til sengs i undertøyet, sokker og sko. Når han «svømmer» bruker han et par blå badebukser (selv om han fortsatt bruker underbukser og sko, og ermene går av og på fra tid til annen) og av og til en svart speedo. Han bruker også en rød sløyfe istedenfor slips ved spesielle anledninger. Svampebob kan bli sett naken i «Ripped Pants», «Hooky», «Nature Pants», «Pranks a Lot» og i senere tid naken med bare føtter i «All That Glitters» fordi han solgte alt han eide (inkludert sko og sokker) for en fancy stekespade.
Generelt
Svampebob Firkant er beskrevet som ekstremt søt, snill, morsom, generøs, lystig, vennlig, glad, kjærlig, hardtarbeidende, irriterende (ifølge Bleke) og mest av alt, pålitelig. Han har et smil med utstående tenner, enormt uttrykksfullt fjes og en firkantet kropp som utfyller hans rene og gode natur. Svampebob vil sjelden gjøre noen noe vondt med viten og vilje, unntatt på 1. april og aldri uten anger. Han har likevel vært kjent for å rope og banne (selv «obskøniteter») når han er sint eller frustrert. Selv om han er en voksen person, er han veldig barnslig, noe som vises tydelig i episoden «Grandma's Kisses», hvor han er på sitt barnsligste.
Selv om han er en godmodig og kjærlig svamp, er det mange karakterer som unngår ham. Svampebob blir veldig lett overivrig om nesten alt, som for eksempel daglige gjøremål og ting han ikke vet noe om (som da Bleke inviterte ham til å streike på Krispe Krabbe, Svampebob jublet selv om han aldri hadde hørt ordet før). Dette, sammen med hans gjentatte prating og høylytte delfinaktige latter gjør ham til et stort irritasjonsmoment for andre, spesielt Fru Puff, Squidward og Plankton.
Han er kjent for å ha store vanskeligheter med å løfte selv de letteste objekter. Normalt kan han likevel fungere på et fornuftig nivå. Svampebobs indre og skjelett har blitt vist enkelte ganger (for eksempel når han opptrer «død» i noen fremtidige «flashbacks»), men hver gang opptrer de forskjellig. Skjelettet hans varierer fra en enkelt ryggrad, selv om han er et virvelløst dyr, til et perfekt kvadrat. Han kan ikke bli skadet i slåsskamper fordi han er en svamp; dette vises i episoden «The Bully» der Svampebob møter en bølle. Svampebob føler ingenting når bøllen faktisk slåss med ham og istedenfor å slåss tilbake, fortsetter han dagen sin på normal måte, helt til bøllen er helt utslitt og ikke kan slåss mer. Han brakk likevel baksiden sin i en skiulykke i «I Had an Accident».
Svampebob har et kjæledyr, en snegle ved navn Gary (som en katt på land. Til sammenligning er en orm som en hund på land). Garys mjauing blir som regel forstått av de fleste beboerne i Bikini Bottom. I motsetning til noen få uvanlige/uventede krangler, liker Svampebob Gary enormt og kan ikke leve uten ham. Gary har vanligvis løsninger som hjelper Svampebob ut av hans dilemmaer. Gary og Svampebob bor sammen i en ananas under havet i 124 Conch Street, Bikini Bottom] (denne adressen kunne ses på Svampebobs førerkort i episodene «Sleepy Time» og «No Free Rides»).
Svampebob har også veldig gode stekekunnskaper og derfor kan han mange kalkuleringer som involverer penger, som kan ses i «Squid's Day Off».
Karriere
Svampebob har en karriere som en frityrkokk på restauranten Krusty Krab, hjemmet til Krabby Patty. Han tar jobben sin seriøst og er veldig flink. Han har vært månedens ansatt over 26 ganger, hvilket skulle bety at han har arbeidet der i to år og to måneder. I filmen Svampebob Firkant har han 374 sammenhengende månedens-ansatt-titler, som vil bety at han har jobbet der i 31 år og to måneder. Ifølge amerikanske arbeidslover vil det sette minimumsalderen hans til omtrent 52 år og to måneder, men i episoden «Sleepy Time» sier «førerkortet» hans at han ble født 14. juli 1986.
Han arbeider sammen med Squidward (til Squidwards umake), som tar seg av kassen for hans pengefikserte sjef, herr Eugene Krabs. I noen episoder ser det ut som om Svampebob har en kjendisaktig status i Bikini Bottom på grunn av hans mesterlige fritering. I en episode der Svampebob og Squidward går til streik, blir han omtalt som en «legende» av en ung frityrkokk som vil ta jobben hans og han blir spurt om å signere den unge guttens stekespade. I en annen episode blir han tilbudt en jobb som Neptuns frityrkokk, men avslår fordi Patrick ikke fikk bli med ham.
Svampebob har aldri kommet et minutt for sent på jobb (utenom i «Hooky» der han var to minutter for sen fordi han ble hektet, og i «Have You Seen This Snail?» der han var 15 minutter for sen fordi han var så trøtt etter å ha lett etter Gary). Svampebob kom også for sent i filmen Svampebob Firkant, der han var flere minutter for sen etter å ha spist iskrem hele natten med Patrick på Goofy Goobers, og ble dermed ikke forfremmet. Han setter ofte pris på sin punktlighet som i «SpongeBob Meets the Strangler», der han har en fest for hans 100 % punktlige oppmøte, og en ny fest 20 sekunder etter for hans fødselsdag.
Fritid
Han tilbringer fritiden sin sammen med sin beste venn sjøstjernen Patrick, og setter spesielt pris på å utføre karate med sin andre venn Sandy Cheeks (et ekorn fra Texas som bruker en romdrakt for å puste under vann). Han liker også å fange maneter ved Jellyfish Fields. Til dags dato har han fanget, navngitt, og sluppet fri hver eneste manet i Jellyfish Fields minst en gang, utenom den blå maneten, No name (også kjent som Friend) frem til senere i episoden «Jellyfish Hunter».